Johnny Remember Me

"Johnny Remember Me" (בעברית: "ג'וני זכור אותי") הוא שיר, שהגיע לראש מצעד הסינגלים הבריטי בביצוע ג'ון לייטון ובליווי להקת The Outlaws. זה היה הלהיט הראשון של המפיק ג'ו מיק. השיר מתאר צעיר המקונן על מות אהובתו, והוא אחד השירים הבולטים בסגנון שנקרא 'death ditties' (שירי מוות של צעירים), שהיו פופולריים בתחילת שנות השישים של המאה העשרים. ייחודו של השיר הוא בצליל המצמרר והמהדהד שבו (סימן היכר בסגנון ההפקה של מיק), ובקולות הרקע הנשיים של הזמרת ליזה גריי. את העיבוד עשה צ'ארלס בלקוול. על אף השינוי שנערך בשיר והחלפת השורה "הנערה שאהבתי ומתה לפני שנה" ל"הנערה שאהבתי ואיבדתי לפני שנה", השיר נאסר לשידור ב-BBC, יחד עם "שירי מוות" אחרים שהיו פופולריים באותה תקופה.

את השיר כתב והלחין ג'ף גודארד, שהתעורר משינה ושר אותו ישירות לתוך רשמקול, שהיה מונח ליד מיטתו.

באותה עת ג'ון לייטון גילם תפקיד של כוכב רוק בשם ג'וני סיינט-סיר בסדרת הטלוויזיה "Harpers West One". בפרק בו מושמע השיר, נראה סיינט-סיר מבצע את השיר, כשהוא מוקף נשים מעריצות. החשיפה הטלוויזיונית הביאה לפרסום מידי של השיר. אחרי שיצא לאור עלה הסינגל במהירות לראש המצעד.Arena, The Strange Story of Joe Meek, BBC, 1991.

 גרסאות כיסוי 
ב-1963 יצאה גרסת כיסוי בצרפתית בביצוע Les Chats Sauvages (עם הסולן מייק שנון) בשם "Johnny Rapelle-Toi".

בפינית הוקלט השיר בביצועים רבים, בהם טאפיו ראוטבאארה (1962), אולבי וירטה (1962), טופי סורסקוסקי (1985) וקארי טאפיו (1986).Äänitearkisto: Hakutulos kappaleelle Johnny mua muistathan  Retrieved 14 June 2018

ב-1983 הקליט הזמר ג'ון ספנסר את השיר בהולנדית בשם "Johnny, vergeet me niet".Discogs: John Spencer – Johnny, Vergeet Me Niet

ב-1985 הקליטה את השיר להקת ברונסקי ביט יחד עם מארק אלמונד, בשילוב השירים "I Feel Love" ו-"Love to Love You Baby". הסינגל הגיע למקום השלישי במצעד. הוא נמכר ביותר מ-300,000 עותקים וזכה למעמד של תקליט פלטינה.Obituary - Geoff Goddard, 25 May 2000, The Guardian. Retrieved on 16 June 2009.

את השיר ביצעו גם זמר הרוק השוודי Little Gerhard ולהקת Showaddywaddy. ב-1983 יצא לאור גרסת כיסוי של השיר בביצוע הלהקה הבריטית The Meteors באלבומם "Wrecking Crew".

יצירת השיר והצלחתו תוארו בסרט "Telstar: The Joe Meek Story" משנת 2009, בו מגלם טום ברק את דמותו של גודארד, וקאלום דיקסון את לייטון.

ב-2018 הוציא פרדי דילבי גרסה של השיר באלבומו "Teenager's Heartbreak", בהפקת Family Spree Recordings.

 קישורים חיצוניים 

 הערות שוליים 

קטגוריה:שירים באנגלית
קטגוריה:שירי טרגדיה על בני נוער
קטגוריה:שירים על רוחות רפאים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת EMI רקורדס
קטגוריה:שירים שצונזרו על ידי ה-BBC